ACAP ออกหุ้นกู้ 1 พันลบ. ขายรายใหญ่ 26-29 มิ.ย.นี้
ACAP ออกหุ้นกู้ 1 พันลบ. อายุ 2 ปี ดอกเบี้ย 5.50% ขายรายใหญ่ 26-29 มิ.ย.นี้ ระดมทุนใช้รองรับการขยายธุรกิจ
7 มิ.ย. 2560

บริษัท เอเชีย แคปปิตอล กรุ๊ป จำกัด (มหาชน) หรือ ACAP ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท ครั้งที่ 2/2560 มูลค่าไม่เกิน 1,000 ล้านบาท มีอายุ 2 ปี ครบกำหนดไถ่ถอนปี พ.ศ.2562 อัตราดอกเบี้ยคงที่ร้อยละ 5.50 ต่อปี จ่ายดอกเบี้ยทุกๆ 3 เดือนตลอดอายุหุ้นกู้  โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อหุ้นกู้ในวันที่ 26-29 มิ.ย.60 ผ่านผู้จัดการการจัดจำหน่าย คือ บล.โกลเบล็ก บล.เคทีบี (ประเทศไทย) บล.ยูโอบี เคย์เฮียน (ประเทศไทย) และ บล.เออีซี
ทั้งนี้ บริษัทฯ ไม่ได้มีการจัดอันดับความน่าเชื่อถือของบริษัท และของหุ้นกู้ ขณะที่มีวัตถุประสงค์จะนำเงินที่ได้ไปใช้รองรับการขยายธุรกิจของบริษัท
 